
O Volapükaflens valöpo! 


Dekul binon mul löfikün pro cils in spadüls mödik vola, bi ün 
kritidazälatim e (u) pötü nulayel getons legivotis dafredüköl. 
Otüpo televid kanon broadön filmotis ko märs sevädik. Atna 
gased obsik i sumon ad märabuk e kanon kotenükön cilis ut, 
kels dü yels lölik ziliko älärnons Volapüki. Danädü ‚Hermann 
Philipps’ kanoy reidön tradutodi nulik süperik poedota sevädik 
fa ‚Clement Clarke Moore’ dö vobod ela Santz,Nick’. Tradutod 
Volapükik lautota at de tradutan votik ya ädabinon bevuresoz 
do, ab no abinon so suemovik e verätik ma noms püka. „Konot 
dö bers kil” i pasevon valöpo ma sotüls difik jenotema ot. Igo 
tefü ‚Sherlock Holmes’ niludob, das evedom pösod literata cilik 
e liman keda ko heroedans as ‚Robin Hood’, ‚Lemuel Gulliver’, 
Santz,Nick’. 


Ma stelav finu dekul dil litik deleneita oprimon ad dulön ai 
lunüpikumo. Dinäd at kanon sümbolön nepubi pianik badikosa 
e sis Iunüp fulükon kritidasoari ko spels (lofüdasapans bo abiz 
noms stelavans plakugik ed äsevoms atosi; alo kritans ejinons 
dütülön zäli at de lugodikultans). 


Spelobsös, das seimüpo tikods kritidasoarik no oklülädons 
binön vaniks, e püd, ben, benosek po primäts gudik odareiz 
gons valöpo. 


Redakan: Bu PAANAN 
~ Mw pork 

KONOT DO BERS KIL. 


Mär ma sotül fa ‚Robert Southey’ (1837). Petradutöl fa ‚Carl Brianson’. 


Un tim semik ädabinoms hibers kil, kels älödoms kobo in dom lönik 
okas, in fot. Bal omas äbinom smalaberil putasümik; e bal äbinom ber 
zänodagretik, e votik äbinom gretaber gianik. Al omas älabom skali pro bül 
oka: skal smalik pro smalaberil putasümik; e skal zänodagretik pro ber 
zänodagretik, e skal gretik pro gretaber gianik. Ed al omas älabom stuli ad 
seadön: stul smalik pro smalaberil putasümik; e stul zänodagretik pro ber 
zänodagretik; e stul gretik pro gretaber gianik. Ed al älabom bedi ad besli- 
pon: bed smalik pro smalaberil putasümik; e bed zänodagretik pro ber za- 
nodagretik; e bed gretik pro gretaber gianik. 

Un del semik, posä imökoms bili pro janed okas ed igifoms oni ini bü- 
laskals oksik, ämogoloms ini fot du bül äkoldülikon, dat muds omas no 
pofiladons medä üprimomsöv ad fidön oni tu suno. E dü tim, kü äspatoms, 
bäldik vom smalik änilikof lü dom. No äkanof binön bäldik vom gudik a 
snatik; ibä primo älogof da fenät, täno änülogof ninio da kikahog; e vom, 
logölo neki in dom, älöpiomufükof väruli. Yan no pälökofärmükon, ibä bers 
at äbinoms bers gudik, kels ädämükoms neki, e neföro äminiludoms das ek 
ädämükon-la omis. So bäldik vom smalik ämaifükof yani ed änügolof; e paz 
plitof ven älogof bili su tab. If äbinoföv bäldik a smalik vom gudik, aste- 
bedoföv jüs bers ögekömoms ini lom, e täno ba övüdoms-la ofi ad jane- 
dön; ibä äbinoms bers gudik — ba boso grobäliks ma kondöt, kel binon 
kösömik pö bers, too go gudaladäliks ä lotidiäliks. Ab äbinof bäldik vom 
rogik ä badik, ed äprimof ad bötön oke. 

So balido ägutof büli gretabera gianik, ab at äbinon pö of tu hitik adas 
pafidon; ed äblasfämof dö atos. Täno ägutof bili bera zänodagretik, ab at 
äbinon po of tu koldik adas päfidon; id äblasfämof dö atos. Täno änilikof lü 
bül smalaberila putasümik, ed ägutof ati; ed at äbinon ni tu hitik ni tu kol- 
dik ab nedöfik; ed äplidof oni sovemo das äfefidof löliko; ab bäldik vom 
neplütülik äblasfämof dö bülaskal smalik, ibä no ikipädon pori saidik ad 
satükön ofi. 

Täno bäldik vom smalik äseidof oki sui stul gretabera gianik, ab äbinon 
po of tu düfik adas äleadon seadön. Täno äseidof oki sui stul bera zänoda= 
gretik, ab äbinon pö of tu molik adas äleadon seadön. Täno äseidof oki sui 
stul smalaberila putasümik, ed at äbinon ni tu düfik ni tu molik, ab nedöfik. 

So äseidof oki sui on, ed äseadof us jüs seadot stula äsefalon, ed äfalof sui 
glun. E bäldik vom neplütülik äblasfämof i dö atos. 

Täno bäldik vom smalik ägolof löpio ve tridem ini bedacem in kel bers 
kil ai äslipoms. Balido äseitof oki sui bed gretabera gianik; ab kapofinot 
äbinon pö of tu geilik adas äleadon seatön. Poso äseitof oki sui bed bera 
zänodagretik; ab futofinot beda äbinon tu geilik adas äleadon seatön. Täno 
äseitof oki sui bed smalaberila putasümik; ed ni kapofinot ni futofinot 
äbinon tu geilik adas äleadon seatön, ab äbinons nedöfiks. So ätegof oki 
koveniko me teged, ed äseatof us jüs islipikof. 

Attimo bers kil ätikoms, das bül omas ikoldülikon-la saido; so agek6- 
moms lomio ad janedön. Bäldik vom smalik vüo ileadof blibön a stanön 
spuni gretabera gianik in bül oma. 


„Ek eböton oke bili oba!” 
äsagom gretaber gianik me vög gretamafädik, groböfik, ä stübik oka. E ven 
ber zänodagretik ilogedom skali oka, id äloegom löstanön in on spuni. Äbi- 
nons spuns boadik; if äbinonsöv largentiks, bäldik vom neplütülik äpokoföv 
onis. 
„Ek eböton oke büli oba!” 

äsagom ber zänodagretik me vög zänedik. 

Täno smalaberil putasümik älogedom büli oka, e spun äbinon in 
bülaskal, ab bül imoikon löliko. 

„Ek eböton oke büli oba, ed efefidon oni löliko!” 

äsagom smalaberil putasümik me vögil nevemik putasümik oka. 

Kludo bers kil, äküpölo, das ek ininikon ini dom omas ed ifefidon janedi 
smalaberila putasümik, äprimoms ad zilogön. Bäldik vom smalik vüo no 
ileodükof kuratiko kuseni düfik, ven ilöädof se stul gretabera gianik. 


„Ek eseadon su stul oba!” 

äsagom gretaber gianik me vög gretamafädik, groböfik, ä stübik oka. 

E bäldik vom smalik kropikölo ifronülof kuseni molik bera zanodaz 
gretik. 

„Ek eseadon su stul oba!” 

äsagom ber zänodagretik me vög zänedik. 

E sevol utosi, kelosi vom bäldik ä smalik iblinädof stule kilid. 

„Ek eseadon su stul oba ed eseseidon seadoti se on!” 


äsagom smalaberil putasümik me vögil nevemik putasümik oka. 

Täno bers kil äsludoms ad sukön foviko; so ägoloms löpio ve tridem ini 
bedacem okas. Bäldik vom smalik vüo ifeamufükof kapakuseni gretabera 
gianik de plad kösömik ona. 


„Ek eseaton in bed oba!” 
äsagom gretaber gianik me vög gretamafädik, groböfik, a stübik oka. 

E bäldik vom smalik ifeamufükof lunakuseni bera zänodagretik de plad 
kösömik ona. 

„Ek eseaton in bed oba!” 
äsagom ber zänodagretik me vög zänedik. 

E ven smalaberil putasümik änilikom ad lülogön bedi oka, lunakusen 
äbinon in plad pötöfik, e kapakusen äbinon in plad pötöfik su lunakusen, 
e su kapakusen äbinon nejönik kap miotik bäldika voma smalik — kel no 
äbinon in plad pötöfik, ibä no älabof kodi ad binön us. 

„Ek eseaton in bed oba — e binof is!” 
äsagom smalaberil putasümik me vögil nevemik putasümik oka. 

Bäldik vom smalik ililof dü slip oka vögi gretamafädik, groböfik, a stü- 
biki gretabera gianik; ab islipof so lölöfiko, das ijinon binön pö of no plu ka 
ror viena u tonäratonät. Ed ililof vögi zänedik bera zänodagretik, ab te ibi- 
nos so, äsif ililof6v spikami eka dU slipadrimam. Ab ven älilof vögili neve- 
mik putasümik smalaberila putasümik, äbinon so japöfik ä so falsätik, das 
ägalükon ofi sunädo. Ämufikof, e ven älogof beris kil tö flan bal beda, tio 
ädofalof de flan votik, ed ävifagolof lü fenät. Zuo fenät äbinon maifik, bi 
bers, asa gudiks bers klinöfik, lü kels ädutoms, ai ämaifükoms fenäti slipa- 
cema oksik, ven ägalikoms ün göd. Plödio bäldik vom smalik äsebunof, e va 
äbreikof särvigi okik medü fal, u va ärönof ini fot ed äpölavegof us, u va 
äskeapof se fot e pästöpädof fa poldan e päsedof lü lepönäböp as gliban, 
keli äbinof, no kanob sevön. Ab bers kil neai älogoms ofi dönu. 

COGED DEGKILID SE „COGIKOS VOLAPUKIK” 
fa hiel Rupert Kniele (1887). 


PUK RIGIK (,KNIELE’). VONA=VOLAPUK (,KNIELE’). 
Immer ehrlich. Aisnatiko. 


Frau: „Aber Mann, wie kannst Ji-man: ‚Ab, o man, liko 
Du nur Sachen auf die Rechnung | kanol ga siadon su kalami' 
setzen, die Du gar nicht geliefert | dinis, keli(s) leno eblunol?‘ 
hast?“ 

Mann: „Das verstehst Du Man: ‚No kapalol atosi; 
nicht; wer in jetziger Zeit als |kel in tim nuik vilom as 
ehrlicher Mann durch die Welt | man snatik komon da voli’, 
kommen will, der muss betrü- | ot aimutom cutan!‘ 
gen!“ 


VOLAPÜK PEREVIDÖL (,PHILIPPS’). 


Ai snatiko. 
Vom: „Ag! o man! Kikodo Ufo ekalükol-li canis, kelis leno 
eblunol?” 
Man: „No suemol atosi. Utan, kel nutimo vilom lifädön lifi 
oka in volad as man snatik, mutom cütön.” 


KUPETS. 


1 Pükalön Deutänapükik. Hiel Kniele ätradutom atosi vödiko: 
„seidön dinis sui kalot”. 

? Pükalön Deutänapükik, kel sinifon: lifadon lifi oka, nes 
labön liedi tu vemiki. 


DOG ELAS ,BASKERVILLES’. 


KAPIT MÄLID. , BASKERVILLE HALL? (FIN). 


... [faitirob körtenis, senälölo, das magäd obik lätik no 
ädifon leigodü ret. 

Ab iklülädos, das ga no äbinon lätik. Äbinob fenik ab ga 
ne-slipöfik, netakediko zigolölo ad kodön slipi no äkömöli. 
Fagiko glok pätoenon aipos düpafoldil, ab reto deadastil 

äfulükon domi vönik. E täno süpiko, ön lestil neita, ton klei- 
lik 4 vemik irivon lilis obik. Äbinon slok dumöl: yam pätae- 
töl < voma fulik me lied no päbemastöl. Älöikob in bed ed 
ädalilob küpälo. Noid no äkanon tonön fagao efe äbinon 
ninü dom. Dü laf düpa ädastebedob galälo, ab nog ton noz 
nik votik ätonon plä glok pätoenöl e hed len völ änoidedöl. 


KAPIT VELID. ELS ,STAPLETONS’ DI ,MERRIPIT HOUSE’. 


Jön flifadik göda fovik boso äkvänedon se ladäls obsik 
magädi glumälik, pö obs fa seiv balid obsik tefü ‚Basker- 
ville Hall’ pikodöli. Ven siör: ‚Henry’ < kobü ob äprimom ad 
janedön, solasviet ädadranon da fenäts geilik labü bem 
penditik, äfomölo stenis paelik demü sköts kölik, kels äte- 
gons vitüris. Boada-jaläd änidon 6n strals goldakölik, äsvo 
bronsöt, ed äfikulos ad fomälön, das attop äbinon cem ebo 
ot, kel isenälükon glumi somik pö lans obsik äsoaro. 

„Niludob, das sötobs kodidön vali obes, no dome!” 
baonül äsagom. „Pifenükobs fa täv ed iflodilobs dub vez 
gam, klu äcedobs lödöpi glumidiki. Nu eflifadikobs e sta- 
dobs gudiko, so atos valik evedon flenöfikum.” 

„Ab ga atos no lölöfiko äbinon säkäd magäla,” ägesagob. 
„samo mögädo 4lielol-li slokön seimani, cedü ob vomi, 
äneito?” 

„Atos binon küpädik, bi dido, du äslipülob, ijinos lü ob, 
das älilob somikosi. Ästebedob luntipo, ab no plu Atonon, 
kludo ikludob, das atos valik äbinon drim.” 

„Alelilob atosi kleiliko, zuo süadob, das vo äbinon slok 
vomik.” 

„Mutobs dasäkön atosi sunädo.” Ätoenom kloküli ed 
äsäkom ele ‚Barrymore’, va etan ökanom kleilükön belifotis 
obsik. Äsümätos lü ob, das logodalienäds tailafaalik do- 
mala ivedons nog paelikums, du älilom säki söla okik. 

„Voms te tel komofs in dom, o hisiör: ‚Henry’!” äge- 
sagom. „Jibalan ofas binof bovilavan!, jikel slipof pö flanäd 


1 Sevabo: ‚scullery maid’. 

votik. Votikan binof jimatan obik, e kanob lesiön ore utosi, 
das ton at no äkanon tonön dese of.” 

Ab ye ilugom, sagölo atosi, bi fädo pos janed äkolkömob 
lädi: ‚Barrymore’ < in luyal lunik, kö logod ofik päbesvieton 
dub sol. Äbinof vom geilik takedälik labü logodalienäds 
gretik e mudanotod koldälik. Ab logs trätik ofik äbinons 
rediks ed älogedons vifiliko lü ob disaü logalips svolik. 
Somo äbinof jiutan, jikel ädrenof äneito, ed if ädunof so, 
himatan ofik ga ämutom sevön atosi. Ye äsufükom oki 
riskäde klülabik tablöfa, ilesagölo taädi. Kikodo äbitom-li 
so? E kikodo ädrenof-li so ledoliko? Ya zü man gravik at 
labü logod paelik e balib blägik sfer müstera e glumäla 
päzänädon. Ebo om äbinom utan, kel bü valans ituvom 
koapi söla: ‚Charles’, ed älabobs te vödis omik dö dinäds 
valik deadami bäldana ikodöls. Ämögos-li, das ‚Barrymore’ 
ga äbinom utan, keli älelogobs in vab pö süt: ‚Regent 
Street’? Balib äkanon binön ot. Bökan ibepenom mani 
boso lövikumi, ab magäd somik ga äkanon binön pölik. Lio 
kanob-li tüvön fifümiko verati? Klülos, das mubalido nedos 
ad kobikön ko potacalal di ‚Grimpen’ e seividön, va telegra- 
fot blufik obsik jenöfo pidegevon ebo ini nams hiela ‚Barry- 
more’. On tuvedot alseimik, nemu okanoböv nunön bosi 
hiele ‚Sherlock Holmes’. 

Siör: ,Henry’ < ämutom luxamön dokümis mödik pos 
janed, kludo älabob timi pötik pro zitäv. Atos äbinon spat 
blesirik lunotü liöls fol ve mied maräda, idugöl fino obi lü 
vilagil glumidik, pö kel bumots tel gretikum ka votiks — bo 
lotidöp e dom dokana: ‚Mortimer’ — äküpidons äd ägeilons 
geilikumo ka retiks. Potacalal, kel zuo äbinom pitatedülan 
topädik, älabom memoti kleilik tefü telegrafot et. 

„Fümö! o siör!” äsagom, „ekoedob getön söli: ‚Barrymore’ 
< telegrafoti, leigoäsä ebüdoy obe.” 

„Kin eblünon-li oni?” 

»Ek6! son obik. O James’! eblinol telegrafoti et lü söl: 
‚Barrymore’ < pö Hall’ ävigo, vo-li?” 

„Si! o fat! eblünob oni.” Fövot osökon oyelo. 

TWAS THE NIGHT BEFORE CHRISTMAS. 
By Clement Clarke Moore, 1823 


"Twas the night before Christmas, when all through the house 
Not a creature was stirring, not even a mouse; 


The stockings were hung by the chimney with care, 
In hopes that St. Nicholas soon would be there; 


The children were nestled all snug in their beds; 
While visions of sugar-plums danced in their heads; 


And mamma in her 'kerchief, and I in my cap, 
Had just settled our brains for a long winter's nap, 
When out on the lawn there arose such a clatter, 

I sprang from my bed to see what was the matter. 


Away to the window I flew like a flash, 
Tore open the shutters and threw up the sash. 


The moon on the breast of the new-fallen snow, 
Gave a lustre of midday to objects below, 
When what to my wondering eyes did appear, 
But a miniature sleigh and eight tiny rein-deer, 


With a little old driver so lively and quick, 
I knew in a moment he must be St. Nick. 


More rapid than eagles his coursers they came, 

And he whistled, and shouted, and called them by name: 
“Now, Dasher! now, Dancer! now Prancer and Vixen! 
On, Comet! on, Cupid! on, Donner and Blitzen! 


To the top of the porch! to the top of the wall! 

Now dash away! dash away! dash away all!” 

As leaves that before the wild hurricane fly, 

When they meet with an obstacle, mount to the sky; 

ÜN NEIT BÜ KRITID. 


Balidnaedo ini Volapük petradutöl fa ‚lan Niles’, 2012, 
nuliko petradutöl fa ‚Hermann Philipps’, 2023. 


Un neit bü kritid, in dom lölik, 
nek ämufon, igo mugil nonik. 


Stogs len cim kälöfo pilägons; 
kömi ela Santz,Nick’ mens äspelons. 


Cils äslipons in beds okik, 
ädrimölo dö plöms juegik. 


Mot ko särvätül ed ob ko bonät 
ebo ivilobs golön lü bed, 

ven in gad älilobs lenoidi, 

klu älöbunob ad logön kodi. 


Fenätio äs leklär äjutob, 
ed oni älemaitirob. 


Sviet muna pö nif nulik 
yeges ägevon nidi zedelik, 
ven äpubons fo logs obik 
slifavab e rens jöl smalik. 


Pästirons fa manil so lif6fik, 
äsevob sunädo, das äbinom Sänt=,Nick’. 


Tirafs vifikumo ka kvils äkömons. 
Flutülom, e fa om me nems pävokons: 
„O ols!: Rönan, Komet, Bunan, Leklär! 
Danüdan, Jirenar, ,Amor’, e Tonär! 


Löpiö lü nufül! Love mon, löpiö! 
o ols valik, föfö!, fof6!” 

Äsä bleds sägik fo letep flitons, 
lo neletian silio geilikons, 

So up to the housetop the coursers they flew 
With the sleigh full of toys, and St. Nicholas too— 
And then, in a twinkling, I heard on the roof 
The prancing and pawing of each little hoof. 


As I drew in my head, and was turning around, 

Down the chimney St. Nicholas came with a bound. 
He was dressed all in fur, from his head to his foot, 
And his clothes were all tarnished with ashes and soot; 


A bundle of toys he had flung on his back, 
And he looked like a peddler just opening his pack. 


His eyes—how they twinkled! his dimples, how merry! 
His cheeks were like roses, his nose like a cherry! 


His droll little mouth was drawn up like a bow, 

And the beard on his chin was as white as the snow; 
The stump of a pipe he held tight in his teeth, 

And the smoke, it encircled his head like a wreath; 
He had a broad face and a little round belly 

That shook when he laughed, like a bowl full of jelly. 


He was chubby and plump, a right jolly old elf, 
And I laughed when I saw him, in spite of myself; 
A wink of his eye and a twist of his head 

Soon gave me to know I had nothing to dread; 

He spoke not a word, but went straight to his work, 
And filled all the stockings; then turned with a jerk, 
And laying his finger aside of his nose, 

And giving a nod, up the chimney he rose; 


He sprang to his sleigh, to his team gave a whistle, 
And away they all flew like the down of a thistle. 


But I heard him exclaim, ere he drove out of sight— 
“Happy Christmas to all, and to all a good night!” 

so tirafs äflitons sui nuf domik 
ko slifavab sa pledadins ad i Santz,Nick’. 
Täno su nuf alilob süpo 
krati safas smalik lépo. 


Du kapi ägeükob; güflekölo obi, 
älogob eli Nick da cim kömölı. 
De kap jü fut me pläd piklotom, 
e me miot e zein pätegom. 


Tufoti pledadinas älabom len bak, 
älogotom äs selan ko pömaifüköl säk, 


me cügasepils fredik e logs nidöl, 
cügs äs rosads e nud äs cel. 


Mud oma go drolik äsmilon, 

balib omik äsä nif ävieton. 

Fimiko me tuts äkipom pipi. 

E smok äzüon äs festun kapi. 

Alabom logodi vidik e bälidi klöpik, 

kel ämufon, ven äsmilom, äs bov me gäl fulik. 


Benognom äbinom, bäldik, fredik, bigülik. 
E ven älogob omi, äsmilob ta vil obik. 
Ajoniilom me logodajäst e kapanut lü ob, 
das dredön lenosi go ämutob. 

Nosi äsagom, äprimom vobedi, 

stogis äfulükom, ägüflekom oki, 

len nud okiki doati äseitom, 

e nutölo kapi, ve cim älöpikom. 


Äbunom lü slifavab, äflutülom lü kvip oka, 
e valans ämoflitons äsä dauns taraka. 


Büä Gnepubom ye, nog älilob vögi omik: 
„Kritidi lefredik pro valans, e neiti gudik!” 


XII: 108:2023 


BÜ = KRITID. 


NUN DÖ PAK VOLAPUKA. 

Volapük bevü yufapüks bevünetik votik epubon in nüm: 42 < 
gaseda: ,Posta Mundi’ (periodapenäd bevüresodik, kö pano= 
tükons te vödems me mekavapük seimik pelautöls). Dub nilad 
nesuvik at pük di ,Schleyer’ logoton patiko tikaviko e neudiko 
(do jenöfo i muton dutön ma patöfs mödik gramata lü püks 
Yuropik). Kuratikumo nunölo, gased pemäniotöl epübon märi 
sevadik fa ,Andersen’ dö klots nulik lampöra ma tradutods a 
püks tels, sevabo as tradutod Volapükik fa ,Hermann Philipps’: 
cifal < ed as vödem di ,Novial’ petradutöl fa ,Otto Jespersen’ 
(otan i binom datuvan ela ,Novial’). Nu alan kanon leigodön 
prinsipis difik pükijafa fa datuvans vönädik disinapükas pagez 
bölis. 

Gased ot i nomofiko pübon tradutodis Volapükik setas brez 
fik. Dub somikos alan kanon küpön, das Volapük jünu pages 
bon — näi sperant, ‚Ido’, Interlingua’, ‚Lingwa de Planeta’, ... 

Ladet leäktronik tefik binon sököl: 

,https://archive.org/details/42_20231103’. 


